IRPC ผนึก “แอมพาเซ็ท” ผลิต-มอบถุง HDPE “รพ.ปลวกแดง” แยกขยะติดเชื้อ
IRPC ร่วมกับ “แอมพาเซ็ท” ช่วยผลิตและส่งมอบถุงแดง HDPE ให้กับ รพ.ปลวกแดง จ.ระยอง เพื่อแยกเก็บขยะติดเชื้อ
IRPC ร่วมกับ “แอมพาเซ็ท” ช่วยผลิตและส่งมอบถุงแดง HDPE ให้กับ รพ.ปลวกแดง จ.ระยอง เพื่อแยกเก็บขยะติดเชื้อ
9 พ.ย. 2564

นายวิฑูรย์ กิจเจริญ เจ้าหน้าที่ส่วนกิจการเพื่อสังคมและชุมชนสัมพันธ์ ศูนย์นวัตกรรมไออาร์พีซี และหน่วยปฏิบัติการผลิตปิโตรเคมี บริษัท ไออาร์พีซี จำกัด (มหาชน) หรือ IRPC ร่วมกับพันธมิตร บริษัท แอมพาเซ็ท (ประเทศ ไทย) จำกัด ส่งมอบถุงพลาสติก HDPE (สีแดง) ให้กับนายแพทย์ทศนเทพ ยิ้มแย้ม ผู้อำนวยการ โรงพยาบาลปลวกแดง จ.ระยอง เพื่อใช้แยกเก็บหน้ากากอนามัยและชุดเอทีเคที่ใช้แล้ว
รวมถึงขยะติดเชื้อโควิด-19 ก่อนนำไปกำจัดด้วยวิธีที่ได้มาตรฐาน โดย บริษัท แอมพาเซ็ท (ประเทศ ไทย) จำกัด ให้การสนับสนุนเม็ดพลาสติกแม่สี (Masterbatch) เพื่อผสมกับเม็ดพลาสติกรีไซเคิลของ IRPC และนำมาขึ้นรูปเป็นถุงพลาสติกสีแดง สำหรับขยะติดเชื้อ โดยจะร่วมกันส่งมอบให้หน่วยงานราชการ ศูนย์พักคอยและพื้นที่เสี่ยงอื่นๆ ต่อไป ซึ่งโครงการนี้อยู่ภายใต้โครงการ “We Care by IRPC เราขอเป็นส่วนเล็กๆ ของสังคมไทยส่งกำลังใจให้คนไทยฝ่าวิกฤตไปด้วยกัน”
 
 